|  |
| --- |
| **AKTI OPĆINSKE NAČELNICE:** |
|  |
| 1. Odluka o rasporedu sredstava za financiranje vatrogasne djelatnosti i aktivnosti  Vatrogasne zajednice Općine Gračac 1 |
| 2. Izvješće o realizaciji Programa utroška sredstava od prodaje obiteljske kuće ili  stana u državnom vlasništvu na području Općine Gračac u 2019. godini 2 |
| 3. Izvješće o realizaciji Programa utroška sredstava od zakupa, prodaje, prodaje izravnom  pogodbom, privremenog korištenja i davanja na korištenje izravnom pogodbom i naknade  za promjenu namjene poljoprivrednog zemljišta u vlasništvu Republike Hrvatske za 2019.  godinu4 |
| 4. Izvješće o realizaciji Programa utroška sredstava šumskog doprinosa za 2019. godinu 6 |
| 5. Izvješće o realizaciji Programa utroška sredstava naknade za zadržavanje nezakonito  izgrađene zgrade u prostoru za 2019. godinu 8 |
| 6. Izvješće o lokacijama i količinama odbačenog otpada te troškovima uklanjanja odbačenog  otpada na području Općine Gračac za 2019. godinu 9 |

|  |
| --- |
| **AKTI OPĆINSKOG VIJEĆA:** |
|  |
| 1. Odluka o određivanju pravnih osoba od interesa za sustav civilne zaštite na području  Općine Gračac 18 |
| 2. Odluka o poništenju Odluke o donošenju Programa raspolaganja poljoprivrednim  zemljištem u vlasništvu Republike Hrvatske za područje Općine Gračac 20 |
| 3. Odluka o posebnim mjerama za korištenje proračunskih sredstava Općine Gračac u cilju  prilagodbe uvjetima u vrijeme epidemije koronavirusa 21 |
| 4. Program poticanja razvoja poduzetništva za 2020. godinu 24 |

**OPĆINSKA NAČELNICA**

**KLASA: 402-07/20-01/18**

**URBROJ: 2198/31-01-20-2**

**Gračac, 25. ožujka 2020. godine**

Temeljem čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20) te čl. 111. Zakona o vatrogastvu („Narodne novine“ 125/19), donosim

**Odluku o rasporedu sredstava**

**za financiranje vatrogasne djelatnosti i aktivnosti**

**Vatrogasne zajednice Općine Gračac**

**Članak 1.**

Ovom Odlukom izvršava se raspored sredstava planiranih u Proračunu Općine Gračac za 2020. godinu u iznosu od 250.000,00 kuna, a sukladno obvezi iz čl. 111. Zakona o vatrogastvu, za osiguranje sredstava za vatrogasne djelatnosti i aktivnosti Vatrogasne zajednice Općine Gračac te za opremanje njezinih članica.

**Članak 2.**

Isplata iznosa iz čl. 1. ove Odluke izvršit će se na način da se odmah po stupanju na snagu ove Odluke izvrši isplata iznosa od 62.500,00 za period od siječnja do ožujka 2020. godine.

Preostali planirani iznos isplaćivat će se sukladno osiguranim sredstvima, obročnom isplatom iznosa od najmanje dvanaestine ukupnog godišnjeg iznosa najkasnije do 15. u mjesecu, do izvršenja ukupne obveze isplate za 2020. godinu.

**Članak 3.**

Budući da naputak o utvrđivanju osnovice za izračun sredstava iz čl. 111. stavka 1. Zakona o vatrogastvu, na koju se primjenjuje postotak za izračun najmanjeg iznosa sredstava koji se mora izdvojiti za tu namjenu još nije dostupan, po donošenju istog te po eventualnim izmjenama planiranih sredstava u Proračunu Općine Gračac za 2020. godinu, izvršit će se izmjena odnosno usklađivanje ove Odluke.

**Članak 4.**

Godišnje izvješće o utrošku financijskih sredstava dostavlja se najkasnije u roku od 60 dana od isteka kalendarske godine.

**Članak 5.**

Ova Odluka stupa na snagu danom donošenja, a objavit će su u „Službenom glasniku Općine Gračac“.

**OPĆINSKA NAČELNICA:**

**Nataša Turbić, prof.**

**OPĆINSKA NAČELNICA**

**KLASA: 370-01/18-01/3**

**URBROJ: 2198/31-01-20-7**

**Gračac, 27. ožujka 2020. godine**

Na temelju članka 32. Statuta Općine Gračac („Službeni glasnik Zadarske županije“ br. 11/13, „Službeni glasnik Općine Gračac“ 1/18, 1/20) i članka 33. Zakona o stambenom zbrinjavanju na potpomognutim područjima (NN 106/18, 98/19), općinska načelnica Općine Gračac dana 27. ožujka 2020. godine donosi

**IZVJEŠĆE**

**o realizaciji Programa utroška sredstava od prodaje obiteljske kuće ili stana u državnom vlasništvu na području Općine Gračac u 2019. godini**

**I**

Na temelju Programa **utroška sredstava od prodaje obiteljske kuće ili stana u državnom vlasništvu na području Općine Gračac u 2019. godini** („Službeni glasnik Općine Gračac“ broj 10/18, 3/19, 5/19, 9/19) te Proračuna Općine Gračac za 2019. godinu („Službeni glasnik Općine Gračac“ 10/18, 3/19, 5/19, 7/19, 9/19) u kojem je iskazan plan prihoda od prodaje obiteljske kuće ili stana u državnom vlasništvu na području Općine Gračac u 2019. godini na poziciji P027, konto 7211, prihod u iznosu od **59.000,00 kn**, a realiziran je i u Proračun Općine Gračac uplaćen iznos od  **46.384,61 kn.**

**II**

Programom utroška sredstava od prodaje obiteljske kuće ili stana u državnom vlasništvu na području posebne državne skrbi u 2019. godini sukladno Proračunu Općine Gračac za 2019. godinu, planirano je da se prihodi u iznosu od **59.000,00 kn** koristite za podizanje standarda stambenog fonda i komunalne infrastrukture i to:

* Financiranje Kapitalnog projekta K100044 „Sanacija nerazvrstanih cesta Srb“ na poziciji rashoda R324-3, konto 4213, **u djelomičnom iznosu od 59.000,00 kn.**

**III**

Ukupna realizacija prihoda koji je ostvaren u iznosu od **46.384,61 kn** je utrošena na:

* Financiranje Kapitalnog projekta K100044 „Sanacija nerazvrstanih cesta Srb“ na poziciji rashoda R324-3, konto 4213, **u djelomičnom iznosu financiranja projekta od 46.386,61 kn.**

**IV**

Ovo Izvješće objavit će se u „Službenom glasniku Općine Gračac“.

**OPĆINSKA NAČELNICA:**

**Nataša Turbić, prof.**

**OPĆINSKA NAČELNICA**

**KLASA: 320-01/18-01/2**

**URBROJ: 2198/31-01-20- 4**

**Gračac, 27. ožujka 2020. god**

Na temelju članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20), općinska načelnica donosi

**IZVJEŠĆE O REALIZACIJI PROGRAMA**

**utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2019. godinu**

**Članak 1.**

Na temelju Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2019. godinu (Službeni glasnik Općine Gračac broj: 10/18, 3/19, 5/19) te Proračuna Općine Gračac za 2019. godinu u kojem je iskazan plan prihoda od sredstava od utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske u 2019. godini (Službeni glasnik Općine Gračac br. 10/18, 3/19, 5/19, 7/19, 9/19), planiran je za 2019. godinu u sklopu izvora financiranja – pozicija P036, konto 6422-prihod od zakupa poljoprivrednog zemljišta u vlasništvu Republike Hrvatske u ukupnom godišnjem iznosu od **237.500,00 kn**, a ostvaren je i u Proračun Općine Gračac uplaćen ukupan iznos od **56.611,29 kuna.**

**Članak 2.**

Programom u 2019. godini sukladno Proračunu Općine Gračac za 2019. godinu bilo je planirano da se prihodi u planiranom iznosu od **237.500,00** **kn** koriste za izgradnju objekata za namjenu:

- Tekući projekt T100011 „Sanacija divljih odlagališta otpada“ na poziciji rashoda R076, konto 3232, **u ukupnom iznosu** **30.000,00 kuna.**

- Tekući projekt T100012 „Sanacija poljskih putova“ na poziciji rashoda R077, konto 3232, **u ukupnom iznosu** **155.000,00 kuna.**

Tekući projekt T100009 „Poticanje mjera u poljoprivredi“ – subvencije trgovačkim društvima, poljoprivrednicima i obrtnicima izvan javnog sektora na poziciji rashoda R076-1, konto 3523, **u ukupnom iznosu 50.000,00 kuna.**

- Aktivnost A100001 „Higijeničarska služba“ – na poziciji rashoda R079, konto 3236, **u djelomičnom iznosu financiranja 2.500,00 kuna**

**Članak 3.**

Ukupna realizacija prihoda u iznosu od **56.611,29** kn je utrošena na financiranje sljedećih aktivnosti:

- Tekući projekt T100012 „Sanacija poljskih putova“ na poziciji rashoda R077, konto 3232, **u djelomičnom iznosu 56.611,29 kuna**.“

**Članak 4.**

Višak uplaćenih prihoda naknade od prodaje, zakupa, zakupa za ribnjake, prodaje i davanja na korištenje poljoprivrednog zemljišta i naknade za promjenu namjene poljoprivrednog zemljišta u vlasništvu Republike Hrvatske u odnosu na planirane prihode 235.000,00 kuna, koji su ostvareni, a nisu utrošeni u 2018. godini **u iznosu 12.096,53 kn**, preneseni su u 2019. godinu kao neutrošeni na žiro računu Općine Gračac.

Višak prihoda iz 2018. godine koji su preneseni u 2019. godinu u ukupnom iznosu od **12.096,53 kn** je utrošena na financiranje sljedećih aktivnosti:

- Tekući projekt T100012 „Sanacija poljskih putova“ na poziciji rashoda R077, konto 3232, **u djelomičnom iznosu 12.096,53 kuna**.“

**Članak 5.**

Ovo izvješće objavit će se u „Službenom glasniku Općine Gračac“

**OPĆINSKA NAČELNICA:**

**Nataša Turbić, prof.**

**OPĆINSKA NAČELNICA**

**KLASA: 321-01/18-01/2**

**URBROJ: 2198/31-01-20-7**

**Gračac, 27. ožujka 2020. god**

Na temelju članka 69. stavka 4. Zakona o šumama („Narodne novine“ broj 68/18, 115/18) i članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18,1/20), općinska načelnica podnosi

**IZVJEŠĆE O REALIZACIJI PROGRAMA**

**utroška sredstava šumskog doprinosa za 2019. godinu**

**Članak 1.**

Na temelju Programa utroška sredstava doprinosa za šume za 2018. godinu (Službeni glasnik Općine Gračac broj:10/18, 3/19, 5/19, 7/19, 9/19) te Proračuna Općine Gračac za 2019. godinu u kojem je iskazan plan prihoda od šumskog doprinosa u 2019. godini (Službeni glasnik Općine Gračac br. 10/18, 3/19, 5/19, 9/19), planiran je za 2019. godinu u sklopu izvora financiranja – pozicija P021, konto 6524, prihod šumskog doprinosa, u ukupnom godišnjem iznosu od **647.800,00 kuna,** a ostvaren je i u Proračun Općine Gračac uplaćen iznos od **646.964,62 kuna**.

**Članak 2.**

Programom utroška sredstava šumskog doprinosa u 2019. godini sukladno Proračunu Općine Gračac za 2019. godinu, planirano je da se prihodi u planiranom iznosu od **647.800,00** **kn** koriste za izgradnju objekata komunalne infrastrukture za namjenu:

- Kapitalni projekt K100007 – Proširenje i modernizacija postojećeg dijela mreže javne rasvjete poziciji rashoda R279, broj konta 421 u iznosu od 43.000,00 kuna.

- Kapitalni projekt K100043 – Sanacija nogostupa Obrovačke ulice i ulice Nikole Tesle poziciji rashoda R315, broj konta 421 u iznosu od 191.200,00 kuna.

Kapitalni projekt K100043 – Sanacija nerazvrstanih cesta Srb na poziciji rashoda R324, broj konta 421 u iznosu od 211.000,00 kuna.

- Kapitalni projekt K100044 – Sanacija nerazvrstanih cesta Plitvička i ulica Hrvatske Bratske zajednice, na poziciji rashoda R328, broj konta 421 u iznosu 202.600,00 kuna.

**Članak 3.**

Realizacijom proračuna iskazani prihodi doprinosa za šume iznosu 644.960,47 kn korišteni su za namjenu:

- Kapitalni projekt K100007 – Proširenje i modernizacija postojećeg dijela mreže javne rasvjete poziciji rashoda R279, broj konta 421 u iznosu od **43.000,00 kuna**.

- Kapitalni projekt K100043 – Sanacija nogostupa Obrovačke ulice i ulice Nikole Tesle poziciji rashoda R315, broj konta 421 u iznosu od **188.907,44 kuna**.

Kapitalni projekt K100043 – Sanacija nerazvrstanih cesta Srb na poziciji rashoda R324, broj konta 421 u iznosu od **211.000,00 kuna.**

- Kapitalni projekt K100044 – Sanacija nerazvrstanih cesta Plitvička i ulica Hrvatske Bratske zajednice, na poziciji rashoda R328, broj konta 421 u iznosu **202.053,03 kuna.**

**Članak 4.**

Višak uplaćenih prihoda šumskog doprinosa u iznosu 2.004,15 kn koji je nastao između realiziranih prihoda u Proračun Općine Gračac u iznosu 646.964,62 kuna odnosu utrošene prihode 644.960,47 kuna na realizaciju projekata Općine Gračac, odnosno nisu utrošeni u 2019. Godini, preneseni su u 2020. godinu kao neutrošeni na žiro računu Općine Gračac.

**Članak 5.**

Ovo izvješće objavit će se u „Službenom glasniku Općine Gračac“

**OPĆINSKA NAČELNICA:**

**Nataša Turbić, prof.**

**OPĆINSKA NAČELNICA**

**KLASA: 361-01/18-01/1**

**URBROJ: 2198/31-01-20-6**

**Gračac, 27. ožujka 2020. god**

Na temelju članka 31. stavka 3. Zakona o postupanju s nezakonito izgrađenim zgradama (“Narodne novine”, broj 86/12, 143/13, 65/17, 14/19) i članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20), općinska načelnica podnosi

**IZVJEŠĆE O REALIZACIJI PROGRAMA**

**utroška sredstava naknade za zadržavanje nezakonito izgrađene zgrade u prostoru za 2019. godinu**

**Članak 1.**

Na temelju Programa utroška sredstava naknade za zadržavanje nezakonito izgrađene zgrade u prostoru za 2019. godinu (Službeni glasnik Općine Gračac broj: 10/18, 3/19, 5/19) te Proračuna Općine Gračac za 2019. godinu u kojem je iskazan plan prihoda od naknade za zadržavanje nezakonite zgrade u prostoru u 2019. godini (Službeni glasnik Općine Gračac br. 10/18, 3/19, 5/19, 7/19, 9/19), planiran je za 2019. godinu u sklopu izvora financiranja – pozicija P028, konto 6429, prihod naknade za zadržavanje nezakonito izgrađene zgrade, u ukupnom godišnjem iznosu od 70.000,00 kn, a ostvaren je i u Proračun Općine Gračac uplaćen iznos od 12.756,58 kuna.

**Članak 2.**

Programom utroška sredstava za zadržavanje nezakonito izgrađene zgrade u prostoru u 2019. godini sukladno Proračunu Općine Gračac za 2019. godinu planirano je da se prihodi u planiranom iznosu od **70.000,00** **kn** koriste za izgradnju objekata komunalne infrastrukture:

Sredstva iz Programa planirano je utrošiti kao izvor financiranja tekućih i kapitalnih projekata:

* T000006 na poziciji rashoda R121, konto 4511, „Uređenje vidikovca Gradina“ u iznosu od 45.000,00 kuna
* K100035 na poziciji rashoda R117, konto 4511, „Nabava urbane opreme i galanterije“ financiranje u iznosu 25.000,00 kuna

**Članak 3.**

Realizacija proračunskih prihoda u 2019. godini od 12.756,58 kn je raspoređena na financiranje sljedećih aktivnosti:

- T000006 na poziciji rashoda R121, konto 4511, „Uređenje vidikovca Gradina“ **u djelomičnom iznosu financiranja programa od 12.756,58 kuna.**

**Članak 4.**

Ovo izvješće objavit će se u „Službenom glasniku Općine Gračac“.

**OPĆINSKA NAČELNICA:**

**Nataša Turbić, prof.**

**OPĆINSKA NAČELNICA**

**KLASA: 363-02/20-01/2**

**URBROJ: 2198/31-01-20-1**

**Gračac, 27. ožujka 2020. godine**

Na temelju članka 36. stavka 9. Zakona o održivom gospodarenju otpadom („Narodne novine“ broj 94/13, 73/17, 14/19, 98/19) te članka 32. Statuta Općine Gračac („Službeni glasnik Zadarske županije“ broj 11/13, „Službeni glasnik Općine Gračac“ br. 1/18, 1/20), općinska načelnica Općine Gračac podnosi

**IZVJEŠĆE**

**o lokacijama i količinama odbačenog otpada te troškovima**

**uklanjanja odbačenog otpada na području Općine Gračac za 2019. godinu**

1. **UVOD**

Temeljem članka 36. stavka 9. Zakona o održivom gospodarenju otpadom, općinska načelnica Općine Gračac dužna je do 31. ožujka tekuće godine za prethodnu kalendarsku godinu podnijeti Općinskom vijeću izvješćeo lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjerama za uklanjanje otpada odbačenog u okoliš na području Općine Gračac.

1. **PODACI O LOKACIJAMA I KOLIČINAMA NEPROPISNO ODBAČENOG OTPADA**

Na području Općine Gračac Planom gospodarenja otpadom utvrđena su postojeća divlja odlagališta otpada koje je potrebno postupno sanirati:

***Tablica 1: Postojeća divlja odlagališta otpada na području Općine Gračac***

|  |  |  |  |  |
| --- | --- | --- | --- | --- |
| Redni broj | Naziv divljeg odlagališta | Procijenjena količina otpada u m3 | Najzastupljenija vrste odbačenog otpada | Divlje odlagalište uklonjeno  DA/NE |
| 1. | Kijani I | 70 | građevni | NE |
| 2. | Kijani II | 70 | građevni | NE |
| 3. | Kijani III | 150 | građevni | NE |
| 5. | Deringaj I | 30 | građevni | NE |
| 6. | Deringaj II | 2.000 | građevni | NE |
| 7. | Tomingaj | 200 | građevni | NE |
| 9. | Cetinska | 50 | građevni | NE |
| 15. | Glogovo I | 5.000 | komunalni | NE |
| 16. | Glogovo II | 4.000 | komunalni, građevni | NE |
| 17. | Zrmanja I- Kasar | 40 | građevni, komunalni | NE |
| 18. | Zrmanja II – put k izvoru | 30 | građevni | NE |
| 19. | Palanka I | 35 | građevni | NE |
| 21. | Popina- Podljut | 15 | građevni, komunalni | NE |
| 22. | Kupirova šumarija | 300 | komunalni | NE |
| 23. | Deponija Čanci | 3.000 | građevni, komunalni | NE |
| 28. | Kaldrma, Tiškovac | 20 | komunalni | NE |
| 29. | Kaldrma kod Mićana | 15 | građevni | NE |
| 30. | Kaldrma kod pružnog mosta | 20 | komunalni, građevni | NE |
| 31. | Jezero-Kaldrma | 20 | komunalni | NE |
| 32. | Suvaja-Jama Kečina | 4.500 | građevni, komunalni | DA (na saniranoj deponiji nastaje novo odlagalište) |
| 35. | Neteka glavica Bujići | 25 | komunalni | NE |
| 37. | Neteka- nugao Vojvodići | 15 | komunalni | NE |
| 40. | Malovan | - | 3 teretna željeznička vagona | NE |
| 41. | Jezero Zečevo | 35 | komunalni | NE |

***Tablica 2: Divlja odlagališta opada sanirana u 2016., 2017., 2018 i 2019. godini***

|  |  |  |  |  |
| --- | --- | --- | --- | --- |
| Naziv uklonjenog divljeg odlagališta | Troškovi uklanjanja otpada u kunama | Financiranje iz proračuna JLS | Financiranje iz sredstava FZOEU | Drugi način financiranja |
| Usjek | 4.320,00 | 4.320,00 | 0,00 | 0,00 |
| Osredci stari put | 1.500,00 | 1.500,00 | 0,00 | 0,00 |
| Gorica stara Deponija | 14.400,00 | 14.400,00 | 0,00 | 0,00 |
| Suvaja jama Kečina | 40.300,00 | 40.300,00 | 0,00 | 0,00 |
| Brotinja | 1.080,00 | 1.080,00 | 0,00 | 0,00 |
| Osredci | 6.000,00 | 6.000,00 | 0,00 | 0,00 |
| Dugopolje – Gorica | 37.320,00 | 37.320,00 | 0,00 | 0,00 |
| Vučipolje, Nikole Tesle, Gračac, Tomingaj | 3.242,00 | 3.242,00 | 0,00 | 0,00 |
| Novonastale divlje deponije Gračac i Srb | 25.115,00 | 25.115,00 | 0,00 | 0,00 |
| **UKUPNO** | **133.277,00** | **133.277,00** | **0,00** | **0,00** |

Na području Općine Gračac tijekom 2019. godine utvrđene su sljedeće nove lokacije i količine nepropisno odbačenog otpada na javnim površinama:

***Tablica 3: Nove lokacije i količine nepropisno odbačenog otpada na javnim površinama***

|  |  |  |  |  |  |  |
| --- | --- | --- | --- | --- | --- | --- |
| Naziv lokacije divljeg odlagališta | Površina m2 | Volumen m3 | Građevinski otpad % | Elektronički otpad % | Glomazni otpad % | Ostali otpad % |
| Brotinja | 2 | 2 |  |  |  | 100 |
| Begluci | 20 | 5 |  |  |  | 100 |
| Zalužje | 40 | 8 | 20 | 30 | 30 | 20 |
| Suvaja- Jama Kečina | 100 | 4500 | 40 | 10 | 20 | 30 |

Na području Općine Gračac tijekom 2019. godine nisu utvrđene nove lokacije i količine nepropisno odbačenog otpada na privatnim površinama, osim otpada nastalog u ruševinama građevinskih objekata koje je potrebno ukloniti temeljem članka 49. st. 1. i članka 52. Zakona o građevinskoj inspekciji (Nar. Nov., br.153/13).

Za sljedeće lokacije utvrđeno je učestalo odbacivanje otpada te je na istim lokacijama potrebno provesti posebne mjere sprječavanja odbacivanja otpada:

***Tablica 4: Učestalo i ponovljeno nepropisno odbacivanje otpada***

|  |  |
| --- | --- |
| Opis učestalog odbacivanja otpada | Naziv lokacije divljeg odlagališta otpada |
| Nakon uklanjanja 12 m3 građevinskog i miješanog komunalnog otpada 2016. godine ponovno je na istoj lokaciji tijekom 2017. , 2018. I 2019. godine nastalo novo divlje odlagalište otpada koje je ponovno uklonjeno | Naselje Gračac – Ljubović, |
| Nakon uklanja divljeg odlagališta ponovno je nastalo novo 2019. godine | Lički Osredci – stara cesta ka Srbu |
| Općina Gračac je nekoliko puta sanirala odlagalište otpada te stavila oznaku zabrane odlaganja otpada. Na lokaciji se ponavlja nepropisno odlaganje otpada. | Suvaja-Jama Kečina |

1. **MJERE UKLANJANJA OTPADA ODBAČENOG U OKOLIŠ**

Lokacije nepropisno odbačenog otpada očistilo je, izvršilo prijevoz i odložilo na odlagalište neopasnog otpada „Stražbenica“ do zatvaranja odlagališta 29.07.2019. godine trgovačko društvo GRAČAC ČISTOĆA d.o.o., Park sv. Jurja 1, 23 440 Gračac u 100-om vlasništvu Općine Gračac, a nakon zatvaranja odlagališta „Stražbenica“ sakupljeni neopasni odbačeni otpad u okoliš je trgovačko društvo GRAČAC ČISTOĆA d.o.o. odvozilo na odlagalište neopasnog otpada „Kljakovača“ Obrovac na nalog komunalnog redara Općine Gračac.

Nepropisno odbačen elektronički otpad, staklo, metal i drugi korisni te opasni otpad je trgovačko društvo GRAČAC ČISTOĆA d.o.o. uklonilo, i odložilo u privremenom reciklažnom dvorištu u Gračacu, Nikole Tesle bb, upisanom u očevidnik reciklažnih dvorišta radi predaje ovlaštenim tvrtkama za oporabu korisnog otpada na daljnju obradu, odnosno radi daljnjeg odlaganja opasnog otpada sukladno Pravilniku o načinima i uvjetima odlaganja otpada, kategorijama i uvjetima rada za odlagališta otpada („Narodne novine“, broj 114/15, 103/18 i 56/19 – Ispravak).

1. **TROŠKOVI UKLANJANJA ODBAČENOG OTPADA**

Troškovi koje je Općina Gračac imala u 2019. godini, a vezani su za odbačeni otpad iznose 25.115,00 kn.

1. **MJERE ZA SPRJEČAVANJE NEPROPISNOG ODBACIVANJA OTPADA PROPISANE PLANOM GOSPODARENJA OTPADOM OPĆINE GRAČAC ZA RAZDOBLJE 2017.-2022. GODNE**

Prioritet cjelovitog sustava gospodarenja otpadom je sprječavanje nastanka otpada. Sukladno ZOGO, sprječavanje nastanka otpada su mjere poduzete prije nego li je tvar, materijal ili proizvod postao otpad, a kojima se smanjuju količine otpada uključujući ponovnu uporabu proizvoda ili produženje životnog vijeka proizvoda, štetan učinak otpada na okoliš ili zdravlje ljudi ili sadržaj štetnih tvari u materijalima i proizvodima.

Kako bi se zaustavio trend rasta proizvedenog komunalnog otpada, povećao stupanj odvojenog prikupljanja i recikliranja te smanjio udio odloženog biorazgradivog otpada potrebno je uspostaviti sustav gospodarenja komunalnim otpadom koji potiče sprječavanje nastanka otpada, odvajanje otpada na mjestu nastanka i sadrži infrastrukturu koja omogućuje ispunjavanje ciljeva i gospodarenje otpadom sukladno redu prvenstva gospodarenja otpadom:

1. sprječavanje nastanka otpada,
2. priprema za ponovnu uporabu,
3. recikliranje,
4. drugi postupci oporabe npr. energetska oporaba i
5. zbrinjavanje otpada.

**Općina Gračac u 2019. godini provodila sljedeće mjere:**

**Odvojeno prikupljanje otpada putem reciklažnih dvorišta**

Osigurano je odvojeno prikupljanje komunalnog otpada putem RD - privremenog reciklažnog dvorišta Gračac koje osigurava prihvat otpada svakog četvrtka u vremenu od 08:00-14:00 sati. Općina Gračac je izvršila upis privremenog reciklažnog dvorišta Gračac u očevidnik reciklažnih dvorišta, adresa: Ulica Nikole Tesle bb, 23 440 Gračac dana 06.12.2019. godine.

Nabavljeno je jedno mobilno reciklažno dvorište u prosincu 2018. godine. Na svojoj mrežnoj stranici Općina Gračac je objavila popis s informacijama o lokacijama spremnika za odvojeno prikupljanje komunalnog otpada, rada MRD – mobilnog reciklažnog dvorišta i o područjima na kojima se spremnici za odvojeno sakupljanje komunalnog otpada izravno ustupaju korisniku usluge. Dokaz - objava popisa za 2019. godinu na mapi GRAČAC ČISTOĆA d.o.o. i mapi GOSPODARENJE OTPADOM na službenoj internetskoj stranici Općine Gračac [www.gracac.hr](http://www.gracac.hr) s objavom poveznice između mapa.

Općina Gračac je na svojoj mrežnoj stranici objavila popis s informacijama o lokacijama spremnika za odvojeno sakupljanje komunalnog otpada, rada MRD i o područjima na kojima se spremnici za odvojeno sakupljanje KO izravno ustupaju korisniku usluge. Dokaz - objava popisa za 2019. godinu na mapi GRAČAC ČISTOĆA d.o.o. i mapi GOSPODARENJE OTPADOM na službenoj internetskoj stranici Općine Gračac www.gracac.hr s objavom poveznice između mapa.

**Prikupljanje otpada na javnim površinama i putem zelenih otoka**

Izvršeno je postavljanje dodatnog odgovarajućeg broja i vrste spremnika za odvojeno prikupljanje otpada uključujući i odvojeno prikupljanje metala na javnim površinama.

Izgrađena su tri zelena otoka u naseljima Gračac i Srb.

**Nabava spremnika za odvojeno prikupljanje otpada**

Općina Gračac je u 2018. godini potpisala Ugovor br. 2018/001248 s Fondom za zaštitu okoliša i energetsku učinkovitost o nabavi 4794 spremnika za odvojeno prikupljanje otpada, čija se isporuka očekuje do kraja 2019. godine:

* papir/karton 1985 kom (1535 kom 120 l; 300 kom 24 l; 150 kom 1.100 l)
* plastika 1890 kom. ( 1539 kom 120 l; 250 kom 240 l; 101 kom 1100 l)
* staklo 34 kom 1.100 l
* biootpad 885 kom (735 kom 80 l; 150 kom 770 l)

Nabavljeni spremnici će se staviti na raspolaganje trgovačkom društvu GRAČAC ČISTOĆA d.o.o. Spremnici za odvojeno prikupljanje otpada bit će adekvatno označeni (bar kod) i evidentirani uz pomoć 2018. godine nabavljenog sustava za evidentiranje preuzetog komunalnog otpada. Navedeni sustav je već u primjeni za evidentiranje prikupljenog miješanog komunalnog otpada.

***Slika 1. Skladište spremnika za odvojeno prikupljanje otpada***

****

**Osiguravanje financiranja izgradnje Reciklažnog dvorišta**

Općina Gračac je dana 28.03.2019. godine temeljem projektnog prijedloga o dodjeli bespovratnih sredstava za projekte koji se financiraju iz Kohezijskog fonda u financijskom razdoblju 2014. -2020. godine s Ministarstvom zaštite okoliša i energetike kao posredničkog tijela razine 1 i Fondom za zaštitu okoliša i energetsku učinkovitost kao posredničkog tijela razine 2, potpisala Ugovor o financiranju - ***referentni broj Ugovora: K.K.06.3.1.03.0155 Izgradnja reciklažnog dvorišta Gračac,*** ukupne vrijednosti projekta 3.779.241,25 kuna, od čega su prihvatljivi troškovi 3.588.203,25 kuna, a kojim se dodjeljuju bespovratna sredstva u iznosu 3.049.972,76 kuna, odnosno 84,99% ukupno prihvatljivih troškova.

***Aktivnosti izgradnje reciklažnog dvorišta, uključujući i tehnički pregled građevine i ishođenje uporabne dozvole, prema planiranoj dinamici završavaju u srpnju 2020. godine, a sve projektne aktivnosti završavaju najkasnije 28.10.2020. godine, odnosno 19 mjeseci od stupanja na snagu Ugovora o sufinanciranju*** ***referentni broj Ugovora: K.K.06.3.1.03.0155 Izgradnja reciklažnog dvorišta Gračac.***

***Slika 10: Izvođenje pripremnih radova izgradnje reciklažnog dvorišta***

***Gračac***

****

**Izobrazno-informativne i edukacijske aktivnosti**

Općina Gračac je 2018. godini započela uspostavu sustava edukacije stanovništva kroz izobrazno-informativne aktivnosti čija je realizacija u punom smislu započela tijekom 2019. i 2020. godine u suradnji s Gradom Benkovcem i Općinom Lovinac.

Slijedom navedenog Općina Gračac je potpisala Sporazum o udruživanju u provedbi projekta „Komunikacijski plan izobrazno-informativnih aktivnosti o održivom gospodarenju otpadom“ s Gradom Benkovcem i Općinom Lovinac – Ličko-senjska županija, koji se financira u okviru Poziva na dostavu projektnih prijedloga „Provedba izobrazno-informativnih aktivnosti o održivom gospodarenju otpadom“ Ministarstva zaštite okoliša i energetike u sklopu operativnog programa „Konkurentnost i kohezija 2014.-2020.“ radi provođenja specifičnog cilja 6i1- Smanjena količina otpada koji se odlaže na odlagalište, a Program se odnosi na četverogodišnje razdoblje 2018.-2021. godine sa svrhom – Doprinos povećanju stope odvojeno prikupljenog komunalnog otpada i smanjenju količine otpada koji se odlaže na odlagališta.

***Slika 10. Pozivnica na tribinu u sklopu projekta Izobrazno-informativnih aktivnosti o održivom gospodarenju otpadom 2019.-2020. Za Grad Benkovac, Općinu Gračac i Općinu Lovinac***



NAZIV PROJEKTA

Projekt pod nazivom "Izobrazno-informativne aktivnosti o održivom gospodarenju otpadom 2019.-2020. za Grad Benkovac, Općine Gračac i Lovinac."

UKUPNA VRIJEDNOST PROJEKTA

Ukupna je vrijednost projekta 471.877,50 kuna

od čega je 401.095,84 kuna bespovratnih sredstava

Europske unije.

RAZDOBLJE PROVEDBE PROJEKTA

Razdoblje provedbe projekta je od studenog 2018. godine

do svibnja 2020. godine.

U okviru projekta izgradnje reciklažnog dvorišta Gračac (Ref.br. Ugovora: KK.06.3.2.03.0155) sufinanciranog iz sredstava EU fondova, dana 10. prosinca 2019. provedene su informativno-obrazovne aktivnosti o važnosti sprječavanja nastanka i odvojenog prikupljanja otpada te ulozi reciklažnog dvorišta u gospodarenju otpadom koje su obuhvaćale edukativnu radionicu za djecu u dječjem vrtiću Baltazar i radionice za učenike srednje škole Gračac (slika 11).

***Slika 11. Informativno-obrazovne aktivnosti o važnosti sprječavanja nastanka i odvojenog***

***prikupljanja otpada u sklopu projekta izgradnje reciklažnog dvorišta Gračac***



Na mrežnoj stranici Općine Gračac objavljen je popis s informacijama o lokacijama spremnika za odvojeno sakupljanje komunalnog otpada, rada MRD i o područjima na kojima se spremnici za odvojeno sakupljanje KO izravno ustupaju korisniku usluge. Dokaz - objava popisa za 2019. godinu na mapi GRAČAC ČISTOĆA d.o.o. i mapi GOSPODARENJE OTPADOM na službenoj internetskoj stranici Općine Gračac [www.gracac.hr](http://www.gracac.hr) s objavom poveznice između mapa.

**OPĆINSKA NAČELNICA:**

**Nataša Turbić, prof.**

**OPĆINSKO VIJEĆE**

**KLASA: 810-01/20-01/3**

**URBROJ: 2198/31-02-20-3**

**Gračac, 8. svibnja 2020. godine**

Na temelju članka 17. stavka 1. alineje 3. Zakona o sustavu civilne zaštite („NN“ 82/15 i 118/18), članka 47. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („NN“ 47/17), članka 32. Statuta Općine Gračac (»Službeni glasnik Zadarske županije« 11/13, „Službeni glasnik“ Općine Gračac 1/18, 1/20), a nakon prethodno pribavljene Suglasnosti od strane MUP, Ravnateljstvo CZ, PU Civilne zaštite Split, Službe CZ Zadar, KLASA: 810-05/20-04/10, URBROJ: 511-01-371-20-2, od 20. veljače 2020. g., Općinsko vijeće Općine Gračac, na svojoj 21. sjednici izvanredno održanoj elektroničkim putem dana 8. svibnja 2020 godine, donosi

**ODLUKU**

**o određivanju pravnih osoba od interesa za sustav civilne zaštite**

**na području Općine Gračac**

**Članak 1.**

Ovom Odlukom određuju se pravne osobe od interesa za sustav civilne zaštite na području Općine Gračac s ciljem priprema i sudjelovanja u aktivnostima radi smanjenja rizika od katastrofa, pružanja brzog odgovora na prijetnje i opasnosti nastanka te ublažavanja posljedica katastrofa i velikih nesreća.

**Članak 2.**

Pravne osobe i ostali subjekti od interesa za sustav civilne zaštite u spašavanju stanovništva, materijalnih i kulturnih dobara Općine Gračac su:

1. Gračac čistoća d.o.o.
2. Gračac vodovod i odvodnja d.o.o.
3. Dječji vrtić Baltazar Gračac
4. Općinsko društvo Crvenog križa Gračac
5. „Bure- commerce“ d.o.o. trgovina
6. „Tommy“ d.o.o. trgovina

Pravne osobe iz ovog članka dio su operativnih snaga sustava civilne zaštite i nositelji su posebnih zadaća u sustavu civilne zaštite.

**Članak 3.**

Pravne osobe od interesa za sustav civilne zaštite Općine Gračac dužne su se odazvati zahtjevu načelnika stožera civilne zaštite Gračac i načelnika stožera civilne zaštite Republike Hrvatske te sudjelovati s ljudskim i materijalnim resursima u provedbi mjera i aktivnosti u sustavu civilne zaštite.

**Članak 4.**

Pravnim osobama iz članka 2. ove Odluke dostavljaju se izvodi iz Plana djelovanja civilne zaštite na području Općine Gračac.

Pravne osobe koje poslove civilne zaštite obavljaju kao redovnu djelatnost, djeluju sukladno svojim operativnim planovima i Planu djelovanja civilne zaštite Općine Gračac.

Ostale pravne osobe izrađuju svoje operativne planove u kojima se uređuju postupci i način realizacije operativnih zadaća.

**Članak 5.**

Prava i obveze koje proizlaze iz odredbi ove Odluke uredit će se sukladno zakonskim i podzakonskim aktima koji uređuju ovo područje.

**Članak 6.**

Ova Odluka stupa na snagu osmog dana od dana objave u „Službenom glasniku Općine Gračac“.

Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite na području Općine Gračac („Službeni glasnik Općine Gračac“ 4/16).

**PREDSJEDNIK:**

**Tadija Šišić, dipl. iur.**

**OPĆINSKO VIJEĆE**

**KLASA: 320-02/18-01/15**

**URBROJ: 2198/31-02-20-82**

**U Gračacu, 8. svibnja 2020. g.**

Na temelju članka 29. Zakona o poljoprivrednom zemljištu („Narodne novine“ broj 20/18, 115/18 i 98/19) i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20), Općinsko vijeće Općine Gračac na svojoj 21. sjednici izvanredno održanoj elektroničkim putem 8. svibnja 2020. godine, donosi

**Odluku o poništenju**

**Odluke o donošenju Programa raspolaganja poljoprivrednim zemljištem**

**u vlasništvu Republike Hrvatske za područje Općine Gračac**

**Članak 1.**

Donosi se Odluka o poništenju Odluke o donošenju Programa raspolaganja poljoprivrednim zemljištem u vlasništvu Republike Hrvatske za područje Općine Gračac KLASA: 320-02/18-01/15, URBROJ: 2198/31-02-18-38, koju je na 7. sjednici održanoj 6. lipnja 2018. godine donijelo Općinsko vijeće Općine Gračac, a objavljena je u „Službenom glasniku Općine Gračac“ 5/18.

**Članak 2.**

Temeljem očitovanja Ministarstva poljoprivrede o Programu raspolaganja poljoprivrednim zemljištem u vlasništvu Republike Hrvatske na području Općine Gračac (KLASA: 945-01/18-01/505; URBROJ: 525-07/1781-18-3) utvrđeni su nedostaci u Programu te se nalaže poništenje Odluke o usvajanju Programa raspolaganja poljoprivrednim zemljištem u vlasništvu Republike Hrvatske na području Općine Gračac.

**Članak 3.**

Ova Odluka stupa na snagu dan nakon objave u „Službenom glasniku Općine Gračac“.

**PREDSJEDNIK:**

**Tadija Šišić, dipl. iur.**

**OPĆINSKO VIJEĆE**

**KLASA: 402-01/20-01/5**

**URBROJ: 2198/31-02-20-1**

**U Gračacu, 8. svibnja 2020. g.**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19), točke 6. Zaključka Vlade Republike Hrvatske, Klasa: 022-03/20-07/89, Urbroj: 50301-25/14-20-2 od 2. travnja 2020. („Narodne novine“ broj 41/20) i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20) te sukladno preporukama Nacionalnog stožera za civilnu zaštitu te Stožera civilne zaštite Zadarske županije, Općinsko vijeće Općine Gračac na svojoj 21. sjednici izvanredno održanoj elektroničkim putem 8. svibnja 2020. godine, donosi

**ODLUKU**

**o posebnim mjerama za korištenje proračunskih sredstava Općine Gračac u cilju prilagodbe uvjetima u vrijeme epidemije koronavirusa**

**Članak 1.**

Zbog bitno promijenjenih gospodarskih okolnosti i zdravstveno– epidemioloških uvjeta izazvanih epidemijom virusa COVID - 19 (SARS-CoV-2 ) u kojima je potrebno osigurati sredstva za financiranje mjera i aktivnosti u borbi s epidemijom i promijeniti proračunske aktivnosti kako bi se maksimalno iskoristio ograničeni fiskalni potencijal, Općina Gračac ovom Odlukom utvrđuje mjere kojima se ograničava korištenje sredstava izvora financiranja planiranih u Proračunu Općine Gračac za 2020. godinu i financijskim planovima proračunskih korisnika i ostalih korisnika proračuna (u daljnjem tekstu: obveznici) kojima se sredstava za poslovanje osiguravaju  u proračunu (osim iz izvora pomoći i posebne namjene) te predlaže poduzimanje drugih odgovarajućih mjera.

**Članak 2.**

Od dana stupanja na snagu ove Odluke obveznici mogu preuzimati samo one obveze i izvršavati rashode i izdatke koji su neophodni za obavljanje njihovih osnovnih poslova i funkcija.

Općinska načelnica može posebnom odlukom odrediti mjere ograničenja korištenja sredstava predviđenih proračunom Općine Gračac i financijskim planovima proračunskih korisnika i ostalih korisnika proračunskih sredstava i pravnih osoba kojima je Općina Gračac osnivač.

**Članak 3.**

Zbog uvođenja protuepidemijskih mjera zabrane društvenih okupljanja, održavanja športskih i kulturnih događanja, izmijenit će se Odluka o odobravanju i raspoređivanju financijskih sredstava programima/projektima/manifestacijama udruga i ostalih organizacija civilnog društva u okviru javnih potreba Općine Gračac u 2020. godini, KLASA: 402-07/20-01/6, URBROJ: 2198/31-01-20-22 od 12. ožujka 2020. godine te će se isplate financijske potpore prilagoditi novonastaloj situaciji ovisno o objektivnoj mogućnosti provedbe pojedinih aktivnosti i slijedom toga opravdanih i nužnih troškova.

**Članak 4.**

Zbog zabrane društvenih okupljanja obustavljaju se sve planirane kulturne, sportske i ostale manifestacije u organizaciji Općini Gračac te se za iste do daljnjega neće stvarati rashodi.

**Članak 5.**

Odgađa se daljnje provođenje postupka za dodjelu javnih priznanja i postupka nagrađivanja učenika dok se ne steknu uvjeti za nastavak postupka sukladno odlukama o ukidanju protuepidemijskih mjera Stožera civilne zaštite Republike Hrvatske i Vlade Republike Hrvatske.

**Članak 6.**

Isplate po Socijalnom programu za 2020. godinu te Programu javnih potreba u školstvu, predškolskom odgoju i obrazovanju za 2020. godinu (naknade za novorođenčad, sufinanciranje udžbenika i pribora učenicima, božićnice umirovljenicima, stipendije studentima i dr.) izvršavat će se redovno, sukladno planu i likvidnosti proračuna.

**Članak 7.**

Odgađa se pokretanje svih postupaka prisilne naplate, izuzev iznimno dugovanja kojima prijeti zastara.

**Članak 8.**

Obveznici plaćanja usluga Dječjeg vrtića Baltazar za vrijeme važenja Odluke o privremenom zatvaranju vrtića, kao i nakon toga za vrijeme rada ustanove u posebnim uvjetima proglašene epidemije, za sve dane odnosno mjesece kada djeca nisu pohađala vrtić u potpunosti se oslobađaju obveze plaćanja participacije u troškovima.

**Članak 9.**

U cilju pomoći za ublažavanje posljedica uzrokovanih pandemijom koronavirusa, ali i redovnih mjera poticanja poduzetništva na području Općine Gračac, donosi se Program poticanja razvoja poduzetništva za 2020. godinu u obliku posebnog akta.

**Članak 10.**

Prvim Izmjenama i dopunama Proračuna Općine Gračac za 2020. godinu izvršit će se usklađenje prihodovne i rashodovne strane proračuna te promijeniti planirane aktivnosti sa mjerama utvrđenim ovom Odlukom kako bi se optimalno iskoristio fiskalni potencijal.

**Članak 11.**

Ova Odluka objavit će se u „Službenom glasniku Općine Gračac“, a stupa na snagu prvog dana od dana objave.

**PREDSJEDNIK:**

**Tadija Šišić, dipl. iur.**

**OPĆINSKO VIJEĆE**

**KLASA: 302-02/20-01/2**

**URBROJ: 2198/31-02-20-1**

**U Gračacu, 8. svibnja 2020. g.**

Temeljem članka 11. st. 2. Zakona o poticanju razvoja malog gospodarstva („Narodne novine“, broj 29/02, 63/07, 53/12, 56/13, i 121/16) i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20), Općinsko vijeće Općine Gračac na svojoj 21. sjednici, izvanredno održanoj elektroničkim putem 8. svibnja 2020. godine, donosi

**PROGRAM**

**POTICANJA RAZVOJA PODUZETNIŠTVA ZA 2020. GODINU**

**I. OPĆI UVJETI**

**Članak 1.**

Programom poticanja razvoja poduzetništva za 2020. godinu (u daljnjem tekstu: Program) utvrđuju se opći uvjeti, kriteriji i postupak dodjele bespovratnih potpora Općine Gračac za poticanje razvoja poduzetništva te obveze korisnika potpore.

**Članak 2.**

Ciljevi ovog Programa su smanjenje financijskih izdataka poduzetnika kod pokretanja poslovanja, ostvarivanje praktičnog obrazovanja i boljeg informiranja u poduzetništvu, poticanje korištenja sredstava iz Europskih fondova za projekte koji se odnose na gospodarski razvoj, poticanje zapošljavanja i samozapošljavanja, podizanje standarda kvalitete, nabave opreme i proširenja poslovanja.

**Članak 3.**

Korisnici mjera iz ovog Programa mogu biti subjekti malog gospodarstva utvrđeni Zakonom o poticanju razvoja malog gospodarstva („Narodne novine“, broj 29/02, 63/07, 53/12, 56/13, i 121/16) koji posluju cijelu godinu i imaju registrirano sjedište i prebivalište (obrtnici) na području Općine Gračac i na području Općine Gračac obavljaju djelatnost, izuzev trgovačkih društava kojima je Općina Gračac osnivač ili ima vlasnički udio u temeljnom kapitalu, koja ne mogu biti korisnici ovih mjera.

**Članak 4.**

Potpore koje se dodjeljuju po ovom Programu dodjeljuju se sukladno pravilima EU o pružanju državne potpore propisanim Uredbom Komisije (EZ) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (SL EU, L352 od 24.12.2013.) (u daljnjem tekstu: Uredba).

Sukladno članku 2., točka 2. Uredbe pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

Ovaj Program potpora ne odnosi se:

* na poslovne subjekte koji djeluju u sektoru primarne proizvodnje poljoprivrednih proizvoda,
* na potpore koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda u slučajevima određenim niže navedenom uredbom,
* na potpore koje se dodjeljuju poduzetnicima koji djeluju u sektorima ribarstva i akvakulture,
* na potpore za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću te potpore koje se uvjetuju uporabom domaćih proizvoda umjesto uvezenih, a sve sukladno članku 1. stavku 1. točkama a) do e) Uredbe,
* na potpore za kupovinu vozila za cestovni prijevoz tereta sukladno članku 3. točki 2. Uredbe.

Sukladno članku 3. Uredbe ukupan iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR tijekom razdoblja od tri fiskalne godine a za poduzetnika koji obavlja cestovni prijevoz tereta za najamninu ili naknadu ne smije premašiti 100.000,00 EUR tijekom tri fiskalne godine te se ta navedena granica primjenjuje bez obzira na oblik ili svrhu potpore.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi, a svaki korisnik potpore u obvezi je prilikom predaje zahtjeva predati ispunjen, potpisan i ovjeren obrazac pod nazivom Izjava o korištenim državnim potporama male vrijednosti (OBRAZAC IZJ).

Korisnik potpore koji je u sustavu PDV-a ne ostvaruje pravo na povrat PDV-a kao prihvatljivog troška za potpore iz ovog Programa, sukladno tome podnositelj zahtjeva je dužan dostaviti potvrdu nadležne Porezne uprave da nije u sustavu PDV-a.

Ukoliko pojedinom mjerom nije drukčije propisano:

Korisnik potpore mora imati najmanje jednog (1) zaposlenog, uključujući vlasnika/cu.

Korisnik potpore dužan je dostaviti potvrdu Porezne uprave da nema dospjelih dugovanja.

Korisnik potpore ne smije imati niti dospjela dugovanja prema Općini Gračac, što Općina Gračac provjerava u svojim službenim evidencijama.

Potpora se ne može ostvariti za rashode za koje je u cijelosti već ostvarena potpora iz drugih izvora.

**Članak 5.**

Općina Gračac, u cilju poticanja razvoja poduzetništva, za provedbu ovog Programa osigurao je sredstva u Proračunu Općine Gračac za 2020. godinu u ukupnom iznosu od 200.000,00 kuna i to za sljedeće mjere:

|  |  |  |
| --- | --- | --- |
| **MJERA** | **Naziv mjere** | **Planirani iznos**  **u 2020. godini**  **u HRK** |
| **1.** | Posebne mjere za ublažavanje posljedica uzrokovanih pandemijom koronavirusa | 100.000,00 |
| **2.** | Potpore novoosnovanim obrtima i tvrtkama – potpore poduzetnicima početnicima koji prvi put otvaraju trgovačko društvo ili obrt | 16.000,00 |
| **3.** | Ulaganje u standarde kvalitete | 4.000,00 |
| **4.** | Subvencioniranje nabave dugotrajne imovine i ulaganja u dugotrajnu imovinu | 80.000,00 |
|  | **UKUPNO:** | **200.000,00** |

Ovlašćuje se općinska načelnica, u slučaju da se tijekom provedbe Programa utvrdi da za pojedine mjere ne postoji dovoljan broj prihvatljivih prijava, odnosno za koje je manji interes ili je isti neznatan u odnosu na planirana sredstva, iste obustaviti, umanjiti i/ili preraspodijeliti sredstva na mjere koje se pokažu učinkovitima i za koje postoji povećani interes od strane poduzetnika.

**Članak 6.**

Temeljem ovog Programa pojedinom korisniku može se odobriti više vrsta potpora do najvišeg ukupnog godišnjeg iznosa od 20.000,00 kuna.

Deficitarnim djelatnostima u smislu ovog Programa smatraju se: bravari, stolari, urari, postolari, krojači, staklari, ključari, automehaničari, vulkanizeri, autolimari, limari, krovopokrivači, zidari, građevinari, slastičari, soboslikari, pekari, proizvođači gotovih proizvoda.

**II. OPIS MJERA I KRITERIJI DODJELE POTPORA**

**Članak 7.**

**MJERA 1. Posebne mjere za ublažavanje posljedica uzrokovanih**

**pandemijom koronavirusa**

Korisnici: Uz ispunjavanje općih uvjeta ovog Programa, obrtnici i poduzetnici čije

poslovanje je pogođeno učincima koronavirusa COVID 19 jer kao

poslodavci nisu mogli/ograničeno su mogli ili i dalje ne mogu obavljati

djelatnost sukladno Odlukama Stožera civilne zaštite (nacionalnog,

županijskog, jedinica lokalne samouprave) i drugih nadležnih tijela;

obrtnici i poduzetnici koji mogu dokazati utjecaj posebnih okolnosti na

svoje poslovanje, obrtnici i poduzetnici koji su zbog posebnih mjera i

preporuka obvezni izvršiti dodatna ulaganja/nabave radi obavljanja

djelatnosti u okviru posebnih epidemioloških preporuka i mjera.

Namjena: Potpore se dodjeljuju za sljedeće namjene:

* sve uobičajene rashode poslovanja čije podmirenje se može smatrati otežanim zbog obustave/ograničenja obavljanja djelatnosti,
* nove rashode za ulaganja i nabave neophodne za prilagodbu obavljanja djelatnosti u okviru posebnih epidemioloških preporuka i mjera.

Iznos: Najviše do 4.000,00 kuna dokumentiranih prihvatljivih troškova po korisniku, do utroška raspoloživih sredstava.

Pojedinom korisniku može se dodijeliti samo jedna potpora po ovoj mjeri.

**Članak 8.**

**MJERA 2. Potpore novoosnovanim obrtima i tvrtkama – potpore**

**poduzetnicima početnicima koji prvi put otvaraju trgovačko**

**društvo ili obrt**

Korisnici: Obrtnici i poduzetnici - početnici koji prvi put otvaraju obrt ili trgovačko

društvo ili imaju prvi put otvoren obrt ili trgovačko društvo koje ne posluje duže od 1 godine do datuma predaje zahtjeva, uz ispunjavanje općih uvjeta ovog Programa.

Namjena: Potpore se dodjeljuju za sljedeće namjene:

* izradu poslovnih planova/investicijskih programa,
* nabavu informatičke opreme i poslovnog softvera,
* bankarske usluge za obradu kredita,
* ishođenje dokumentacije potrebne za otvaranje obrta ili trgovačkog društva te podnošenje zahtjeva za kredit (troškovi javnog bilježnika, procjena nekretnina, obrasci boniteta, sudski vještaci, projektno-tehnološka dokumentacija, studija utjecaja na okoliš, razne dozvole, itd.),
* nabavu opreme, alata, inventara za osnovnu djelatnost obrta ili trgovačkog društva,
* uređenje poslovnog prostora (građevinski, instalacijski i radovi unutrašnjeg uređenja),
* izrada web stranice te tiskanje promotivnih materijala,
* dopunska poduzetnička izobrazba vezana uz osnovnu djelatnost i informatičko obrazovanje.

Iznos: Jednokratno do 50% prihvatljivih dokumentiranih troškova, a najviše do 4.000,00 kuna po korisniku za navedene deficitarne djelatnosti, te najviše do 3.000,00 kn za ostale djelatnosti, do utroška raspoloživih sredstava.

Pravo na potporu imaju i trgovačka društva i obrti koji su upisani u registar Trgovačkog suda ili Obrtni registar prethodnih godina, a sada prvi put zapošljavaju osobu uključujući vlasnika/cu.

Pojedinom korisniku može se dodijeliti samo jedna potpora po ovoj mjeri.

**Članak 9.**

**MJERA 3. Subvencioniranje ulaganja u standarde kvalitete**

Korisnici: Obrtnici i poduzetnici koji ispunjavaju opće uvjete ovog Programa

Namjena: Nepovratna subvencija dodjeljuje se za;

* troškove uvođenja i implementacije sustava upravljanja kvalitetom i okolišem,
* certificiranje sukladnosti vlastitih proizvoda prema hrvatskim i europskim normama i smjernicama,
* troškove stjecanja prava uporabe znaka „Hrvatska kvaliteta“, „Izvorno hrvatsko“ i drugih znakova kvalitete,
* kupnju osnovnih sredstava, informatičke opreme, poslovnog softvera te sitnog inventara neophodnog za razvoj i unaprjeđenje kvalitete u proizvodnom, odnosno poslovnom procesu.

Iznos: Jednokratno do 50% prihvatljivih troškova, a najviše do 4.000,00 kuna po korisniku za navedene deficitarne djelatnosti, te najviše 2.000,00 kn po korisniku za ostale djelatnosti do utroška raspoloživih sredstava.. prosinca 2007adruga . prosinca 2007adruga

Pojedinom korisniku može se dodijeliti samo jedna potpora po ovoj mjeri.

Potpore se ne odobravaju za produljenje certifikacije.

**Članak 10.**

**MJERA 4. Subvencioniranje nabave dugotrajne imovine i ulaganja u**

**dugotrajnu imovinu**

Korisnici: Obrtnici i poduzetnici koji ispunjavaju opće uvjete ovog Programa

Namjena: Subvencioniranje troškova nabave dugotrajne imovine i ulaganja u

dugotrajnu imovinu:

- nabavu postrojenja, opreme, alata, inventara, računala i računalne opreme te ulaganja u uređenje poslovnih prostora, a koja se evidentiraju kao oblik dugotrajne imovine i namijenjena su isključivo za obavljanje pretežite/glavne djelatnosti. Iz mjere je izuzeta nabava vozila te rabljene opreme vrijednosti manje od 20.000,00 kuna.

Iznos: Jednokratno do 50% prihvatljivih dokumentiranih troškova, a najviše do 15.000,00 kuna po korisniku za navedene deficitarne djelatnosti, te najviše 10.000,00 kn po korisniku za ostale djelatnosti do utroška raspoloživih sredstava.. prosinca 2007adruga . prosinca 2007adruga

Pojedinom korisniku može se dodijeliti samo jedna potpora po ovoj mjeri.

**III. POSTUPAK DODJELE POTPORA**

**Članak 11.**

Bespovratne novčane potpore koje su predmet ovog Programa dodjeljuju se temeljem provedenog postupka i kriterijima propisanim ovim Programom, odnosno Javnog poziva poduzetnicima za dodjelu potpora za poticanje poduzetništva Općine Gračac, kojeg raspisuje općinska načelnica.

Ovlašćuje se općinska načelnica u Javnom pozivu definirati potrebnu dokumentaciju, rokove i ostale bitne sastojke te u slučaju potrebe donositi dodatna tumačenja i upute za postupanje po ovom Programu.

Zahtjevi za dobivanje potpora iz ovog Programa, s popratnom dokumentacijom, ovisno o mjeri, dostavljaju se na posebnom obrascu zahtjeva Povjerenstvu za dodjelu potpora za poticanje poduzetništva Općine Gračac, imenovanom od strane općinske načelnice (u daljnjem tekstu: Povjerenstvo), koje je zaduženo i provodi postupak. Zahtjevi se rješavaju prema redoslijedu prispijeća i do iskorištenja sredstava. Nepotpuni zahtjevi se ne razmatraju. Povjerenstvo može zatražiti od podnositelja zahtjeva i dodatnu dokumentaciju, kako bi se dokazalo ispunjavanje uvjeta za dodjelu potpora utvrđenih ovim Programom. Nakon provjere i razmatranja dostavljene dokumentacije, Povjerenstvo dostavlja općinskoj načelnici prijedlog Odluke o dodjeli potpore na razmatranje i donošenje.

Po donošenju Odluke, Općina Gračac obavještava korisnika o dodijeljenoj potpori male vrijednosti. Odobrena novčana sredstva doznačuju se na IBAN račun korisnika općinske potpore odnosno podnositelja zahtjeva u roku od 30 dana od dana donošenja Odluke o dodjeli potpore, ukoliko pojedinom odlukom nije utvrđen drugi rok doznačavanja sredstava.

**IV. PRIJELAZNE I ZAVRŠNE ODREDBE**

**Članak 12.**

Korisnik potpore je dužan omogućiti davatelju potpore kontrolu namjenskog utroška dobivene potpore. Ukoliko je korisnik općinske potpore priložio neistinitu dokumentaciju ili prijavljeno stanje u zahtjevu i dokumentaciji ne odgovara njegovom stvarnom stanju podnositelj zahtjeva dobivena sredstva za tu godinu mora vratiti u Proračun Općine Gračac te će biti isključen iz svih općinskih subvencija u narednih 5 godina.

**Članak 13.**

Ovaj Program stupa na snagu dan nakon objave u «Službenom glasniku Općine Gračac».

**PREDSJEDNIK:**

**Tadija Šišić, dipl. iur.**

|  |
| --- |
| "Službeni glasnik Općine Gračac» - Službeno glasilo Općine Gračac  Izdavač: Općina Gračac  Uredništvo: Nataša Turbić, Bojana Fumić, Sandra Kukić  Gračac, Park sv. Jurja 1, 23440 Gračac, telefon 023/773-007  Službeni glasnik objavljuje se i na: [**www.gracac.hr**](http://www.gracac.hr)  Broj tiskanih primjeraka: 30 |